Lucien Koenig

De Lucien Koenig (komplett Jean Richard Lucien Koenig), genannt Siggy vu Lëtzebuergan der deemoleger Schreifweis: Siggy fu Letzeburg, gebuer den 10. August 1888 an der Stad LëtzebuergGebuertsakt Nr. 318 vum 11. August 1888 vun der Gemeng Lëtzebuerg an och do gestuerwen de 15. September 1961, war e lëtzebuergeschen Enseignant, Schrëftsteller a Politiker.

Liewen
Nodeem seng Mamm fréi gestuerwe war, a säi Papp an Amerika emigréiert war, koum de Lucien Koenig am Alter vun engem Joer bei seng Groussmamm an, 1900, no där hirem Doud bei d'Famill Wercollier-Koenig, déi hien opgezillt huet a wou hien de Spëtznumm "Siggy" krut. No senger Primär- a Secondaire-Schoulzäit huet hien Däitsch, Geschicht a Philosophie zu Berlin an zu Paräis studéiert. Duerno gouf hien Enseignant fir Latäin an Däitsch fir d'éischt um Athenäum, duerno am Escher Jongelycée an am Iechternacher Kolléisch a vun 1919 un am Lampertsbierger JongelycéeLuxemburger Autorenlexikon.

1910 war hie Matgrënner vun der Nationalunioun.

Nom Zweete Weltkrich léisst hien d'Schanke vum Jang de Blannen vu Kastel op der Saar mat groussem Pomp de 26. August 1946 zeréck op Lëtzebuerg bréngen. Do goufe se dunn an der Krypta vun der Kathedral ënnerbruecht.

De Koenig war Matgrënner vum Groupement patriotique et démocratique, der Virleeferorganisatioun vun der DP.

Vun 1945 bis 1961 war hien am Stater Gemengerot, deelweis als Schäffen a vun 1951 bis 1961 Deputéierten an der Chamber.

Den nationalisteschen a patriotesche Schrëftsteller Koenig huet eng Partie Liddertexter (z. B. Lëtzebuerg de Lëtzebuerger), Theaterstécker a Gedichter op Lëtzebuergesch geschriwwen.

 Wierker (Auswiel) 
(an der originaler Schreifweis)

1909: U Lëtzebuerg! Hymn.
1913: Grǒwenîrz. Letzeburg: P. Worré-Mertens.
1914: De Pap. Letzeburg: Ferlâg fu Jongletzeburg.
1914: De Lěf fu Letzeburg. Letzeburg: Ferlâg fu Jongletzeburg.
1914: Kinéksblud : [Nationalistescht Drâma an èngem Akt]. Letzeburg: Ferlâg fu Jongletzeburg.
1914: Rake'ten : Nationalistesch Dramen a Wèrsen. Letzeburg: Ferlag Jongletzeburg.
1917: Stûrm : Lider a Gedichter. Letzebûrg: P. Worré-Mertens.
1918: Menschekanner : Novelle. Letzeburg: P. Worré-Mertens.
1937: D'Melusina-So : Kannerszén aus den folkoristeschen Theatersteck, 3 Akten, Letzeburg fir emmer! S.n.: Letzeburger Nationalunio'n.
 1947: George Washington : [Enakter]. Letzeburg-Lampertsbirg: P. Worré-Mertens.
1947: Lucilinburhuc : Nationalletzeburgescht Christusepos. Letzeburg-Lampertsbierg: P. Worré-Mertens.
1947: Himmellîchten : Lidder a Gedichter : 1. Dêl. Luxembourg: P. Linden.
1947: Gêschter iwer der Hémecht!: Nationalletzeburgescht Trauerspill an 3 Akten: Letzeburg-Lampertsbirg: P. Worré-Mertens.
1948: Indutiomar : Historescht Trauerspill an 1 Akt : . [ Corrections manuscrites]. Luxembourg: Dréckerei Ch. Beffort.
1948: Luxembourg for ever! = Letzeburg fir emmer! : Folkloristescht Théaterstéck an 3 Akten Letzeburg-Lampertsbierg: P. Worré-Mertens.

Wierker aus der Zäit vun der Ëmsiidlung zu Schreckenstein

 Tre′schterinslidd vun de Letzeburger Déporte´erten (Schrèckestên (B´emen), 1943)
 Chröschtdagsklacken am Exil (Schrèckestên, Chröschtdag 1943
 D'Letzeburger Depoerte´ertelidd (Schrèckestên Februar 1943)Net ze verwiessele mam Deportéiertelidd vum Pierre Hurst a Jeng Proess

Präisser
 Literaturpräis vum Lëtzebuerger Nationalinstitut (1926)

Undenken un de Koenig
Als Undenken un de Lucien Koenig gouf den 2. Januar 1985 eng Strooss um Lampertsbierg no sengem Kënschtlernumm benannt: d'rue Siggy vu Lëtzebuerg;
Den 29. Mee 1987 gouf zu sengen Éieren eng Statu am Stater Park opgeriicht; si gouf vum Lucien Wercollier geschaaft.

 Gielercher 




 Commandeur vum Ordre de l'Étoile Noire


 Literatur 
 Kayser, Ed: Lucien Koenig 1888-1961. In: 400 Joer Kolléisch, Band II, éditions saint paul, Lëtzebuerg, 2003, ISBN 2-87963-419-9, S. 355-356.

 Kuckt och 
 Siegfried I. vu Lëtzebuerg, dee "Siggy", no deem e sech genannt huet.

Kategorie:Lëtzebuergesch Auteuren
Kategorie:Lëtzebuergesch Deputéiert
Kategorie:Gebuer 1888
Kategorie:Gestuerwen 1961
Kategorie:Officier vum Ordre d'Orange-Nassau
Kategorie:Lëtzebuergesch Lycéesprofesseren
Kategorie:Officier de l'ordre de la couronne de chêne
Kategorie:Commandeur de l'ordre de mérite civil et militaire d'Adolphe de Nassau
Kategorie:Commandeur vum Ordre de Léopold
Kategorie:Chevalier de la Légion d'honneur
Kategorie:Persounen, no deenen eng Struktur zu Lëtzebuerg genannt ass